|  |
| --- |
|  ethnosimo-aade-gr |

 Αθήνα, 02 Νοεμβρίου 2023

**ΔΕΛΤΙΟ ΤΥΠΟΥ**

**ΑΑΔΕ: Περισσότερες υπηρεσίες Τελωνείων και Χημείου στις ψηφιακές εφαρμογές «Τα Αιτήματά μου» και «Τα Ραντεβού μου»**

Με στόχο την καλύτερη εξυπηρέτηση των πολιτών και των επιχειρήσεων προστέθηκαν νέες υπηρεσίες στις ψηφιακές πλατφόρμες της Αρχής. Από σήμερα, 2 Νοεμβρίου, άλλα 25 Τελωνεία και 19 Υπηρεσίες του Χημείου εντάσσονται στις εφαρμογές «Τα Αιτήματά μου» και «Τα Ραντεβού μου», μέσω της ψηφιακής πύλης myAADE (myaade.gov.gr).

Μέσω της ψηφιακής εφαρμογής «Τα Αιτήματά μου» οι συναλλασσόμενοι ή οι εκπρόσωποί τους, αφού ταυτοποιηθούν με τη χρήση των κωδικών TAXISnet, μπορούν να υποβάλουν αίτημα με δομημένο τρόπο προς την αρμόδια Τελωνειακή Υπηρεσία ή την Υπηρεσία του Χημείου, να ενημερώνονται για τις διαθέσιμες διαδικασίες, να επισυνάπτουν τα απαιτούμενα κατά περίπτωση δικαιολογητικά και να παρακολουθούν την πορεία εξέλιξης του αιτήματος.

Μέσω της ψηφιακής εφαρμογής «Τα Ραντεβού μου», οι συναλλασσόμενοι και οι εκπρόσωποί τους έχουν τη δυνατότητα να προγραμματίζουν ραντεβού για τις υποθέσεις που τους αφορούν, με ηλεκτρονικό τρόπο, αλλά και να ενημερώνονται για κάθε αλλαγή (π.χ. ολοκλήρωση, ακύρωση ή επαναπρογραμματισμός ραντεβού), στο e-mail και στο κινητό τηλέφωνο που έχουν δηλώσει στην ενότητα «Μητρώο & Επικοινωνία» της ψηφιακής πύλης myAADE.

Μετά και τη σημερινή ένταξη των παραπάνω υπηρεσιών, οι εφαρμογές «Τα Αιτήματά μου» και «Τα Ραντεβού μου» υποδέχονται συνολικά 440 διαδικασίες, που εξυπηρετούνται από 187 υπηρεσίες της ΑΑΔΕ:

* 261 διαδικασίες, που εξυπηρετούνται από 98 ΔΟΥ και το ΚΕΒΕΙΣ Αττικής,
* 146 διαδικασίες, που εξυπηρετούνται από 69 Τελωνεία,
* 33 διαδικασίες, που εξυπηρετούνται από 19 Χημικές Υπηρεσίες.

Τα 25 Τελωνεία και οι 19 Υπηρεσίες του Χημείου, όπου ενεργοποιούνται οι διαδικτυακές εφαρμογές «Τα Αιτήματά μου» και «Τα Ραντεβού μου», αναφέρονται στους πίνακες που ακολουθούν:

|  |
| --- |
| **Τελωνεία** |
| Τελωνείο Αργοστολίου | Τελωνείο Μέρτζανης |
| Τελωνείο Γυθείου | Τελωνείο Μεσολογγίου |
| Τελωνείο Δοϊράνης | Τελωνείο Ν. Μουδανιών |
| Τελωνείο Δράμας | Τελωνείο Ν. Ορεστιάδας |
| Τελωνείο Ζακύνθου | Τελωνείο Νίκης |
| Τελωνείο Θήρας | Τελωνείο Ξάνθης |
| Τελωνείο Καλύμνου | Τελωνείο Πτολεμαΐδας |
| Τελωνείο Καστανεών | Τελωνείο Σάμου |
| Τελωνείο Κιλκίς | Τελωνείο Σκιάθου |
| Τελωνείο Κομοτηνής | Τελωνείο Στυλίδας |
| Τελωνείο Κυλλήνης | Τελωνείο Τρικάλων |
| Τελωνείο Κω | Τελωνείο Φλώρινας |
| Τελωνείο Μαυροματίου |   |

|  |
| --- |
| **Υπηρεσίες Χημείου** |
| Διεύθυνση Ενεργειακών, Βιομηχανικών και Χημικών Προϊόντων | Χημική Υπηρεσία Ανατολικής Μακεδονίας και Θράκης |
| Διεύθυνση Αλκοόλης και Τροφίμων | Χημική Υπηρεσία Ηπείρου και Δυτικής Μακεδονίας |
| Διεύθυνση Σχεδιασμού και Υποστήριξης Εργαστηρίων | Χημική Υπηρεσία Πελοποννήσου, Δυτικής Ελλάδας και Ιονίου  |
| Α΄ Χημική Υπηρεσία Αθηνών | Χημική Υπηρεσία Αιγαίου |
| Β΄ Χημική Υπηρεσία Αθηνών | Χημική Υπηρεσία Λιβαδειάς |
| Γ ΄ Χημική Υπηρεσία Αθηνών | Χημική Υπηρεσία Κρήτης |
| Χημική Υπηρεσία Μετρολογίας | Χημική Υπηρεσία Λάρισας |
| Χημική Υπηρεσία Πειραιά | Χημική Υπηρεσία Βόλου |
| Χημική Υπηρεσία Ελευσίνας | Χημική Υπηρεσία Σερρών |
| Χημική Υπηρεσία Κεντρικής Μακεδονίας |   |